Vangaer

**Vangaer**, frå 'vanga' som er gassisk artsnamn for kroknebbvanga, *Vanga curvirostris*, er ei gruppe lite kjente små til mellomstore sporvefuglar avgrensa til Madagaskar og Komorane. Dei er vanlegvis klassifiserte som familien Vangidae. Familien samlar om lag 21 artar, avhengig av taksonomi. Dei fleste artane liknar varslarar, lever som skogsfuglar og beitar på krypdyr, froskar og insekt. Fleire gassiske fuglar som liknar meir på songarar, timalar eller flugesnapparar er no ofte plassert i denne familien. Medlemmene i familien kan variere mykje i utforming av nebb og har ei rekkje ulike måtar å skaffe føde på. Dei byggjer reir av trepinnar i tre. Dei er standfuglar.

## Skildring
Vangaer varierer i storleik, farge og form, men har likskapar i nebb, skalleform og i strukturen  i  ganen. Dette er små til mellomstore fuglar, varierande mellom 12 og 32&nbsp;cm i lengd. Mange har sterke nebb med krok som liknar nebbet hos varslarar. Stornebbvanga, har eit spesielt kraftig nebb med ein hjelmliknande utvekst på oversida. Andre artar, slik som *[[Newtonia]]*-artane, har eit lite, tynnt nebb. Sigdvanga er kjent for det lange, krumme nebbet brukt på å søkje føde i hòl og sprekkar.

Dei fleste vangaer er i stor grad svarte, brune eller grå på oversida og kvit under. Eit unntak er den blå og kvite blåvanga og den blågrå raudnebbvanga. Stornebbvanga er for det meste svart med ein raudbrun rygg. Hannar av svartvanga er heilt svarte medan hoene er brune. Dette er ein av fleire artar med distinkte ulikskapar i fjørdrakta mellom kjønna, hos andre artar er kjønna identiske i utsjånad.

Dei fleste vangaer har eit plystrande læte.

## Distribusjon og habitat
Vangafamilien er eit døme på adaptiv stråling, som har utvikla seg frå ein einskild grunnleggjande  populasjon til ei rekkje varierande former tilpassa ulike nisjar okkuperte av andre fuglarfamiliar i tilsvarande nisjar i dei andre delane av verda. Alle vangaer er endemiske for Madagaskar unntatt blåvanga som òg finst på Komorane og på Mohéliøyane og, i det minste tidlegare, på Grande Comore. Dei finst over heile Madagaskar, i ei rekkje habitat av skog og kratt. Fleire artar inkludert hettevanga og sigdvanga kan leve i tørr lauvskog vest på øya. Nokre som mustasjetimal, stornebbvanga og svartvanga er avgrensa til regnskogen i aust på øya. Gapenebbvanga og den nyleg oppdaga raudskuldervanga opptrer i halvtørt tornekratt i sørvest.

## Åtferd
Føda kan innehalde insekt, meitemark, tusenbein, øgler og amfibium. Blåvanga og brillevanga et òg frukt. Mange artar beitar i små grupper, ofte i fleirartsflokkar av fleire vangaartar. Kroknebbvanga og gapenebbvanga har tendens til å beite åleine. Vangaer har ei rekkje ulike beitestrategiar. Mange artar plukkar opp mat frå greiner. Raudnebbvanga klatrar opp stammar og greiner som ei spettmeis, men klatrar ikkje nedover som spettmeiser gjer. Mustasjetimal søkjer føde ved å gå langs skogbotnen blant nedfallsblad. Brillevanga og smalnebbvanga flyg ofte mot byttet. Dei tre *[[Xenopirostris]]*-vangaene brukar det flattrykte nebba til å strippe av bork frå daude greiner for å søkje mat under borken.

Dei fleste artane hekkar i par, byggjer koppforma reir av kvister, bork, røter og blad. Sigdvanga hekkar i grupper og byggjer store reir av trepinnar.

## Status og bevaring
Nokre vangaartar er vanlege, slik som brillevanga som kan overleve i gjenplanta skog og i plantasjar av introduserte treslag. Men fleire andre artar er trua av tap av habitat grunna avskoging. Tjukknebbvanga er klassifisert som nær trua av BirdLife International og raudskuldervanga, svartvanga, stornebbvanga og raudhalesongar blir rekna som sårbare. Hettevanga er klassifisert som sterkt trua fordi arten er avgrensa til eit lite område i nordvestre Madagaskar kor skogen er i rask tilbakegang på grunn av rydding for jordbruk og av ukontrollerte skogbrannar. *[[Hypositta perdita]]*, engelsk 'Bluntschli's Vanga', er berre kjent frå to gamle prøver og er kategorisert som   'datamangel'.

## Taksonomi, slekter og artar
Tilhøva deira til andre grupper av sporvefuglar er usikre, men dei synest nært knytt til einskilde gåtefulle afrikanske grupper: *[[Prionops]]*, typiske hjelmvarslarar og pløsauge-slekter som *[[Bias]]* og *[[Megabyas]]*. Dei synest òg å vere nær nokre asiatiske grupper som oskefuglar, *Tephrodornis*, og filentomaer, *Philentomas* i hjelmvarslarfamilien samt slekta *[[Hemipus]]* av larveetarar.

Sjølv om vangaer tradisjonelt var rekna å vere ein liten familie med generelt varslarliknande utsjånad, tyder nyare forsking på at fleire gassiske taksa som tidlegare var rekna som songarar, timalar eller flugesnapparar i staden er vangaer. Døme på artar som er flytta inn i vangafamilien er mustasjetimal, *Mystacornis crossleyi* og beltebias, *Pseudobias wardi*, tidlegare trudd å vere ein flugesnappar. Dessutan heile slekta *[[Newtonia]]*, tidlegare Sylviidae og smalnebbvanga, *Tylas eduardi*, som er flytta frå bylbylar.

### Artslista
Vangaer i rekkjefølgje etter EBird/Clements Checklist v2018 med norske namn etter *Norske navn på verdens fugler*:  

**Slekt ''[[Prionops]]***, 8 artar av [[hjelmvarslarar]]

*'Slekt *Megabyas***
* [[Kvitbrystbias]], ''Megabyas flammulatus'', African Shrike-flycatcher, <small>Verreaux & Verreaux, 1855, (LC)</small>

**Slekt *Bias***
* [[Toppbias]], ''Bias musicus'', Black-and-white Shrike-flycatcher, <small>Vieillot, 1818, (LC)</small>

**Slekt *[[Tephrodornis]]***
* [[Malabaraskefugl]], ''Tephrodornis sylvicola'', Malabar Woodshrike, <small>Jerdon, 1839, (LC)</small>
* [[Storoskefugl]], ''Tephrodornis virgatus'', Large Woodshrike, <small>Temminck, 1824, (LC)</small>
* [[Kvitbrynoskefugl]], ''Tephrodornis pondicerianus'', Common Woodshrike, <small>Gmelin, 1789, (LC)</small>
* [[Dunkelaskefugl]], ''Tephrodornis affinis'', Sri Lanka Woodshrike, <small>Blyth, 1847, (LC)</small>

**Slekt *[[Hemipus]]***
* [[Bandflugeetar]], ''Hemipus picatus'', Bar-winged Flycatcher-shrike, <small>Sykes, 1832, (LC)</small>
* [[Svartvengflugeetar]], ''Hemipus hirundinaceus'', Black-winged Flycatcher-shrike, <small>Temminck, 1822, (LC)</small>

**Slekt *[[Philentoma]]***
* [[Rustvengfilentoma]], ''Philentoma pyrhoptera'', Rufous-winged Philentoma, <small>Temminck, 1836, (LC)</small>
* [[Purpurbrystfilentoma]], ''Philentoma velata'', Maroon-breasted Philentoma, <small>Temminck, 1825, (NT)</small>

**Slekt *[[Newtonia]]***
* [[Antandroyvanga]], ''Newtonia archboldi'', Archbold's Newtonia, <small>Delacour & Berlioz, 1931, (LC)</small>
* [[Merinavanga]], ''Newtonia brunneicauda'', Common Newtonia, <small>Newton, 1863, (LC)</small>
* [[Tanalavanga]], ''Newtonia amphichroa'', Dark Newtonia, <small>Reichenow, 1891, (LC)</small>
* [[Rustvengvanga]], ''Newtonia fanovanae'', Red-tailed Newtonia, <small>Gyldenstolpe, 1933, (VU)</small>

**Slekt *Tylas***
* [[Smalnebbvanga]], ''Tylas eduardi'', Tylas Vanga, <small>Hartlaub, 1862, (LC)</small>

**Slekt *[[Calicalicus]]***
* [[Meisevanga]], ''Calicalicus madagascariensis'', Red-tailed Vanga, <small>Linné, 1766, (LC)</small>
* [[Raudskuldervanga]], ''Calicalicus rufocarpalis'', Red-shouldered Vanga, <small>Goodman, Hawkins & Domergue, 1997, (VU)</small>

**Slekt *Hypositta***
* [[Raudnebbvanga]], ''Hypositta corallirostris'', Nuthatch-Vanga, <small>Newton, 1863, (LC)</small>

**Slekt *Leptopterus***
* [[Brillevanga]], ''Leptopterus chabert'', Chabert Vanga, <small>Statius Müller, 1776, (LC)</small>

**Slekt *Mystacornis***
* [[Mustasjevanga]], ''Mystacornis crossleyi'', Crossley's Vanga, <small>Grandidier, 1870, (LC)</small>

**Slekt *Cyanolanius***
* [[Blåvanga]], ''Cyanolanius madagascarinus'', Blue Vanga, <small>Linné, 1766, (LC)</small>

**Slekt *Vanga***
* [[Kroknebbvanga]], ''Vanga curvirostris'', Hook-billed Vanga, <small>Linné, 1766, (LC)</small>

**Slekt *Pseudobias***
* [[Beltevanga]], ''Pseudobias wardi'', Ward's Flycatcher, <small>Sharpe, 1870, (LC)</small>

**Slekt *Schetba***
* [[Raudaugevanga]], ''Schetba rufa'', Rufous Vanga, <small>Linné, 1766, (LC)</small>

**Slekt *Euryceros***
* [[Stornebbvanga]], ''Euryceros prevostii'', Helmet Vanga, <small>Lesson, 1831, (VU)</small>

**Slekt *Oriolia***
* [[Svartvanga]], ''Oriolia bernieri'', Bernier's Vanga, <small>Geoffroy Saint-Hilaire, 1838, (VU)</small>

**Slekt *Falculea***
* [[Sigdnebbvanga]], ''Falculea palliata'', Sickle-billed Vanga, <small>Geoffroy Saint-Hilaire, 1836, (LC)</small>

**Slekt *Artamella***
* [[Kvithovudvanga]], ''Artamella viridis'', White-headed Vanga, <small>Statius Müller, 1776, (LC)</small>

**Slekt *[[Xenopirostris]]**'
* [[Tjukknebbvanga]], *Xenopirostris polleni*, Pollen's Vanga, <small>Schlegel, 1868, (NT)</small>
* [[Gapenebbvanga]], *Xenopirostris xenopirostris*, Lafresnaye's Vanga, <small>Lafresnaye, 1850, (LC)</small>
* [[Ankarafantsikavanga]], *Xenopirostris damii*, Van Dam's Vanga, <small>Schlegel, 1865, (EN)</small></div>

== Kjelder ==
<div class="references-small">
* *Denne artikkelen bygger på «Vanga» frå , den xx. august 2010''
 
### Referansar

## Bakgrunnsstoff
* Videoar av vangaer hos Internet Bird Collection